
Direktefisket etter blåkveite for fartøy under 28 meter ble i 2026 gjennomført som én samlet periode, fra 25. mai til 23. juni. Fisket varte dermed i 30 dager, mot 97 dager i 2025. Selv om reguleringsopplegget i hovedsak var likt som året før, ble årets fiske avviklet langt raskere.
Totalt ble det omsatt 4 955 tonn blåkveite gjennom Norges Råfisklag i direktefisket. Samlet førstehåndsverdi var 306,0 mill. kroner, og gjennomsnittlig rundpris var 61,07 kr/kg. Kvantumet var omtrent på nivå med 2025, men høyere pris bidro til at førstehåndsverdien økte. Sammenlignet med 2023 var kvantumet lavere, men verdien likevel høyere, noe som understreker betydningen av prisutviklingen de siste årene.
Deltakelsen var marginalt lavere enn i 2025, med 547 fartøy i 2026 mot 554 fartøy året før. Samtidig var den målte kvoteutnyttelsen høyere. Flere fartøy hadde fangst over 1 tonn, og flere fisket hele maksimalkvoten. Dette må ses i lys av at maksimalkvotene per fartøy var noe lavere enn i 2025, men peker likevel mot et mer konsentrert fiske med høy aktivitet blant fartøyene som deltok. Fartøy under 14 meter utgjorde den klart største gruppen, med om lag 72 prosent av deltakerne.
Redskapsfordelingen viser at fisket i hovedsak ble gjennomført med line og garn. Line var største enkeltredskap med 2 417 tonn, tilsvarende om lag 49 prosent av samlet kvantum, mens garn sto for 1 976 tonn, eller om lag 40 prosent. Snurrevad utgjorde 9 prosent, mens autoline hadde mindre andeler. 
Geografisk var landingene sterkt konsentrert til Troms, Vesterålen og Lofoten/Salten. Disse tre sonene sto samlet for 4 673 tonn, tilsvarende om lag 94 prosent av samlet kvantum. Troms var den største sonen med 2 381 tonn, etterfulgt av Vesterålen med 1 262 tonn og Lofoten/Salten med 1 030 tonn.
Samlet viser rapporten at direktefisket etter blåkveite i 2026 hadde omtrent samme omsatte kvantum som året før, men ble gjennomført på langt kortere tid. Høyere pris, sterkere kvoteutnyttelse og konsentrert fangstaktivitet preget årets sesong.

Direktefisket etter blåkveite for fartøy under 28 meter åpnet mandag 25. mai klokken 00:00. Fisket varte i 30 dager, før Fiskeridirektoratet meldte stopp med siste frist for å ta redskap opp av sjøen tirsdag 23. juni klokken 23:59.
Dette var det andre året på rad der direktefisket ble regulert som én samlet periode. Reguleringsopplegget var i hovedsak videreført fra 2025, med én periode og lave maksimalkvoter for å redusere risikoen for kappfiske. Likevel ble årets sesong betydelig kortere enn året før. I 2025 varte fisket fra 26. mai til 31. august, mens fisket i 2026 ble avsluttet etter én måned.
I forkant av sesongen var det ventet noe høyere deltakelse enn i 2025, samtidig som maksimalkvotene var redusert. Tallene for 2026 viser imidlertid at samlet deltakelse ble marginalt lavere enn året før, mens flere fartøy hadde fangst over 1 tonn og flere nådde full maksimalkvote. Siden maksimalkvotene per fartøy samtidig var noe lavere enn i 2025, bør økningen i full kvoteutnyttelse tolkes med dette som bakgrunn. Årets fiske framstår likevel som mer konsentrert og intensivt enn året før.
Rapporten oppsummerer gjennomføringen av kystfiskebåtenes direktefiske etter blåkveite i 2026, med vekt på kvotegrunnlag, fangst og verdi, deltakelse, kvoteutnyttelse, redskapsbruk og geografisk fordeling.

Figur 1: oversikt over perioder for direktefiske for blåkveite mellom årene 2022-2026. år vist på y-akse, dato på x-akse. 

Totalkvoten for blåkveite nord for 62° N ble, som i fjor, satt til 19 000 tonn. Forrige nedjustering kom fra 2024 til 2025, da kvoten ble redusert med 2 251 tonn. Den anbefalte totalkvoten for 2026 var 14 891 tonn. I kvoterådet for 2027 og 2028 anbefalte den felles russisk-norske arbeidsgruppen for arktiske fiskeri, basert på en tilnærming om maksimalt langtidsutbytte, at fangsten ikke overstiger 19 610 tonn i 2027 og 19 914 tonn i 2028. Bakgrunnen for anbefalingene er at gytebiomassen er avtakende, men fortsatt vurderes å ligge over føre-var-nivået (Windsland, Havforskningsinstituttet, 2026). Figur 2 viser den globale offisielle fangststatistikken sammenstilt med totalkvotene per år. Figuren viser at registrert fangst i perioden gjennomgående har ligget over fastsatt TAC.

Figur 2: tac og offisiell global fangststatistikk (Joint Russian-Norwegian Working Group on Arctic Fisheries (JRN- AFWG), 2026).
Totalkvoten gir den overordnede rammen for fisket, men den norske kvoten fastsettes først etter fordelingen mellom Norge, Russland og tredjeland. Fordelingen følger en fordelingsnøkkel utarbeidet av den blandete norsk-russiske fiskerikommisjon i 2010. Den innebærer at Norge har en andel på 51 %, Russland 45 %, mens 4 % avsettes til tredjeland for fiske i fiskevernsonen ved Svalbard (Windsland, Havforskningsinstituttet, 2025).
Etter denne fordelingsnøkkelen ble den norske kvoten satt til 9 675 tonn blåkveite for fartøy med adgang til å delta i fisket. Av dette ble 3 754 tonn avsatt til konvensjonelle havfiskefartøy og trålere, mens 5 630 tonn ble satt av som gruppekvote for kystfartøy. Innenfor gruppekvoten for kystfartøy ble 400 tonn avsatt til dekning av bifangst utenom direktefiskeperioden. I tillegg ble 91 tonn avsatt til forskning og 200 tonn til dekning av bifangst for kystfartøy over 28 meter største lengde som ikke har adgang til å delta i direktefisket. For fartøy under 28 meter største lengde ble 5 230 tonn av gruppekvoten avsatt til direktefiske fra og med 25. mai og fram til Fiskeridirektoratet vedtok å stoppe fisket (Forskrift om regulering av fisket etter blåkveite nord for 62° N i 2026, 2026). Fordelingen av kvoten i 2026 er vist i tabell 1.
Tabell 1: oversikt over fordeling av norsk kvote for fisket etter blåkveite nord for 62° n i 2026. kvantum i tonn  (Forskrift om regulering av fisket etter blåkveite nord for 62° N i 2026, 2026). 
	Gruppe
	Kvote
	Bifangstkvote
	Totalt

	Havfiskefartøy og trålere
	3 754
	
	3 754

	Gruppekvote for kystfartøy u/28m
	5 230
	400
	5 630

	Bifangstkvote for kystfartøy o/28m
	
	200
	200

	Forskningskvote
	91
	
	91



Som bakgrunn for årets fiske vises det også til kvoteutnyttelsen i 2025, som var det første året med én samlet direktefiskeperiode og lavere maksimalkvoter. Under reguleringsmøtet til Fiskeridirektoratet i november 2025 ble det lagt fram statistikk per 10. oktober 2025, etter at direktefisket var avsluttet. Oversikten, vist i tabell 2, viste at det på dette tidspunktet gjensto 2 005 tonn av kvoten. Totalt deltok 642 fartøy i fiskeriet, hvorav 35 trålere og 19 konvensjonelle havfiskefartøy (Fiskeridirektoratet, 2025).
Tabell 2: gruppekvoter, fangst og førstehåndsverdi i 2025. fartøy med fangst over 10 kg (Fiskeridirektoratet, 2025).  
	Fartøygruppe
	Kvote 
(tonn)
	Fangst
 (tonn)
	Restkvote (tonn)
	Verdi 
(mill. kr)
	Antall fartøy

	Trålere
	3 762
	944
	1 657
	68,8
	35

	Konvensjonelle havfiskefartøy
	
	1 161
	
	89,9
	19

	Fartøy under 28 meter s.l.
	5 642
	5 424
	218
	321,4
	571

	Fartøy over 28 meter s.l.
	200
	86
	64
	10,7
	16

	Forskningsfangst
	71
	5
	66
	0,3
	1

	Totalt
	9 657
	7 670
	2 005
	491,1
	642



Blant fartøy under 28 meter største lengde deltok 571 fartøy i fiskeriet i 2025. Av disse hadde 59 fartøy bifangst før direktefisket startet, 555 fartøy deltok i selve direktefisket, og 49 fartøy hadde bifangst etter direktefiskeperioden. Fordelingen av fangst og antall fartøy gjennom året er vist i tabell 3 (Fiskeridirektoratet, 2025). 


Tabell 3: fangst og deltakelse av konvensjonelle fartøy under 28 meter største lengde i 2025 (Fiskeridirektoratet, 2025). 
	Periode
	Fangst (tonn)
	Antall fartøy

	Bifangst før direktefisket
	160
	59

	Direktefiskeperiode
	5 174
	555

	Bifangst etter direktefisket
	90
	49

	Totalt
	5 424
	571



For fartøy under 28 meter største lengde var gruppekvoten i 2026 nesten uendret fra året før, med 5 630 tonn i 2026 mot 5 642 tonn i 2025. Forskjellen var dermed kun 12 tonn. Den største endringen lå i bifangstavsetningen, som ble redusert fra 500 tonn i 2025 til 400 tonn i 2026. I 2025 ble det samlet landet 250 tonn utenom direktefiskeperioden, som vist i tabell 3. Også i 2026 ble det brukt maksimalkvoter fordelt på ulike lengdegrupper innenfor fartøygruppen under 28 meter største lengde. Tabell 4 viser maksimalkvotene for lengdegruppene i 2026 sammenlignet med 2025. 
Tabell 4: maksimalkvote per lengdegruppe og total periodekvote for 2025 og 2026 (Fiskeridirektoratet, 2025) (Forskrift om regulering av fisket etter blåkveite nord for 62° N i 2026, 2026). 
	Lengdegruppe
	Makskvote 
2025
	Makskvote 
2026
	Endring 
2025  2026

	0 – 13,99 m s.l.
	10,00 tonn
	9,70 tonn
	- 0,30 tonn

	14 – 19,99 m s.l.
	11,25 tonn
	10,90 tonn
	- 0,35 tonn

	20 – 27,99 m s.l.
	12,50 tonn
	12,10 tonn
	- 0,40 tonn

	Total periodekvote
	5 142 tonn
	5 230 tonn
	+ 88,00 tonn



Reguleringen i 2026 var dermed nokså lik året før når det gjelder periodekvoten, men med noe lavere maksimalkvoter for det enkelte fartøy. Økningen i den totale periodekvoten ble mest sannsynlig hentet fra bifangstavsetningen, etter lavere bifangst utenom direktefiskeperioden i 2025 enn det som var lagt til grunn. Reduksjonen i maksimalkvotene må nok ses i sammenheng med forventet økt deltakelse i fiskeriet. Videre tar rapporten for seg forhold knyttet til direktefisket etter blåkveite nord for 62° N for fartøy under 28 meter største lengde som fisker med konvensjonelle redskap.

Direktefisket etter blåkveite i 2026 endte med 4 955 tonn omsatt gjennom Norges Råfisklag. Samlet førstehåndsverdi var 306,0 mill. kroner, mens gjennomsnittlig rundpris var 61,07 kr/kg.
Sammenlignet med 2025 var kvantumet tilnærmet uendret, med en økning på 1,0 prosent. Verdien økte derimot med 4,6 prosent, drevet av høyere oppnådd pris. Rundprisen var 6,7 prosent høyere enn året før. Hovedforskjellen mellom 2025 og 2026 ligger dermed ikke i landet kvantum, men i prisnivået. Med omtrent samme volum som året før ga høyere rundpris en samlet førstehåndsverdi på over 300 mill. kroner.
Utviklingen i kvantum må samtidig ses i lys av at kvoterammen for blåkveite er redusert de siste årene. Totalkvoten nord for 62° N ble redusert fra 2024 til 2025, og lå i 2026 på samme nivå som året før. Lavere kvoteramme begrenser naturlig nok muligheten for å nå fangstnivåene fra tidligere år, særlig sammenlignet med 2023, da omsatt kvantum gjennom Norges Råfisklag var betydelig høyere.
Dette kommer tydelig fram når 2026 sammenlignes med 2023. I 2023 ble det omsatt 6 867 tonn i direktefisket, mot 4 955 tonn i 2026. Likevel var førstehåndsverdien høyere i 2026 enn i 2023. Det illustrerer hvor stor betydning prisutviklingen har hatt for totalverdien i fisket. Selv med lavere kvantum enn i toppåret 2023, ga det høye prisnivået i 2026 den høyeste samlede verdien i perioden 2022–2026.
Over femårsperioden har rundprisen økt markant. I 2022 var gjennomsnittlig rundpris 29,77 kr/kg, mens den i 2026 var 61,07 kr/kg. Rundprisen er dermed mer enn doblet i perioden. Samtidig ligger omsatt kvantum i 2026 omtrent på nivå med både 2022 og 2025. Verdiveksten i perioden kan derfor i hovedsak knyttes til høyere pris, mens utviklingen i kvantum i større grad må vurderes opp mot kvotenedgang og reguleringsopplegg. Tabell 5 viser utviklingen i omsatt kvantum, førstehåndsverdi og gjennomsnittlig rundpris for direktefisket omsatt gjennom Norges Råfisklag i perioden 2022–2026.
tabell 5: omsetning av blåkveite fisket i direktefisket gjennom Norges Råfisklag fordelt per år.
	År
	Rundvekt Tonn
	Verdi Mill. NOK
	Rundpris kr/kg

	2026
	4 955 
	306 047 
	61,07 

	2025
	4 904 
	292 638 
	57,22 

	2024
	4 547 
	192 673 
	41,53 

	2023
	6 867 
	301 478 
	42,57 

	2022
	4 881 
	151 372 
	29,77 



I perioden 2022–2024 var direktefisket delt i to perioder. Fra og med 2025 ble fisket gjennomført som én samlet periode. Det gjør at 2025 og 2026 er de mest sammenlignbare årene i materialet. Begge år hadde én reguleringsperiode, og samlet omsatt kvantum gjennom Norges Råfisklag endte på om lag samme nivå.
For 2026 ble hele kvantumet landet i én periode. I 2025 var sesongen betydelig lengre, men endte likevel med omtrent samme omsatte kvantum. Det innebærer at fangstintensiteten i 2026 var høyere, særlig i starten av sesongen. Tabell 6 viser fordelingen av omsatt kvantum, verdi og rundpris per reguleringsperiode.
tabell 6: omsetning av blåkveite fisket i direktefisket gjennom Norges Råfisklag fordelt på periode per år.
	Periode
	Rundvekt Tonn
	Verdi Mill. NOK
	Rundpris kr/kg

	2026 - Periode 1
	4 955 
	306 047 
	61,07 

	2025 - Periode 1
	4 904 
	292 638 
	57,22 

	2024 - Periode 2
	1 203 
	50 556 
	41,18 

	2024 - Periode 1
	3 344 
	142 116 
	41,68 

	2023 - Periode 2
	2 330 
	89 959 
	37,85 

	2023 - Periode 1
	4 538 
	211 519 
	45,49 

	2022 - Periode 2
	408 
	12 999 
	29,56 

	2022 - Periode 1
	4 473 
	138 373 
	29,79 



Uketallene fra Fiskeridirektoratet viser at fisket kom raskt i gang, vist i tabell 7. I uke 22 ble det registrert 1 779 tonn, etterfulgt av 1 289 tonn i uke 23. Deretter avtok fangsten gradvis til 973 tonn i uke 24 og 778 tonn i uke 25, før den falt tydeligere til 378 tonn i uke 26.
Utviklingen viser at hovedtyngden av fisket ble gjennomført tidlig i perioden, men at aktiviteten holdt seg på et relativt høyt nivå gjennom flere uker. Dette bidro til at direktefisket i 2026 ble avviklet på langt kortere tid enn i 2025, selv om totalt omsatt kvantum var omtrent likt.
tabell 7: oversikt over fangstet volum blåkveite i tonn per lengdegruppe i 2026 (Fiskeridirektoratet, 2026). 
	Fartøygruppe
	Uke 22
	Uke 23
	Uke 24
	Uke 25
	Uke 26

	0 – 13,9 m 
	922
	783
	739
	640
	272

	14 – 19,9 m
	628
	357
	156
	103
	73

	20 – 27,9 m
	228
	149
	78
	35
	33

	Totalt
	1 779
	1 289
	973
	778
	378



Figur 3 understøtter dette bildet. Sammenlignet med 2025 var fangsten i 2026 mer konsentrert til ukene 22–26. I 2025 strakte landingene seg over flere uker etter dette, men med lavere ukekvantum mot slutten av sesongen.


Figur 3: graf med fangststatistikk av blåkveite omsatt gjennom nr per uke delt på år.
Fordelt på lengdegrupper var fartøy under 14 meter største lengde den klart største gruppen gjennom hele perioden. Denne gruppen sto dermed for en betydelig del av fangstutviklingen i 2026. Fartøy i gruppen 14–19,99 meter hadde også høy aktivitet i starten av fisket, men med raskere nedgang utover perioden. Gruppen 20–27,99 meter hadde lavere samlet kvantum, men fulgte samme hovedmønster med størst fangst tidlig i sesongen.
Figurene 4 og 5 nedenfor viser at fangsten i hovedsak besto av større blåkveite. Om lag halvparten av kvantumet var i størrelsesgruppen over 2 kg, mens 46 prosent var mellom 1 og 2 kg. Tilstandsfordelingen viser samtidig at fangsten nesten utelukkende ble omsatt rund, med 98 prosent av kvantumet i denne tilstanden.
figur 4: størrelsesfordelt andel av blåkveitefangsten.
figur 5: tilstandsfordelt andel av blåkveitefangsten.

	Endring fra 2025 til 2026

	- 7
fartøy totalt

	+ 35
fartøy med fangst > 1 tonn

	+ 55
med full kvoteutnyttelse

	- 28 
med 75 – 100 % kvoteutnyttelse

	- 10 
med 50 – 75 % kvoteutnyttelse

	+ 51 tonn
omsatt kvantum

	+ 13,4
Mill. kr


Totalt deltok 547 fartøy i direktefisket etter blåkveite i 2026. Av disse hadde 523 fartøy fangst over 1 tonn. Sammenlignet med 2025 var det samlede antallet fartøy om lag uendret, med 554 fartøy i 2025 mot 547 fartøy i 2026. Antallet fartøy med fangst over 1 tonn økte derimot fra 488 til 523 fartøy (Godtliebsen, 2025). Det viser at en større del av de deltakende fartøyene hadde et visst fangstnivå i 2026. Oversikt vist i tabell 8.  
Den målte kvoteutnyttelsen var høyere i 2026 enn året før. Totalt nådde 293 fartøy full kvoteutnyttelse, mot 238 fartøy i 2025. I tillegg hadde 152 fartøy en kvoteutnyttelse mellom 75 og 100 prosent, og 29 fartøy lå mellom 50 og 75 prosent. Samlet hadde dermed 474 fartøy en kvoteutnyttelse på minst 50 prosent i 2026. Tilsvarende tall for 2025 var 457 fartøy. Økningen i antall fartøy med full kvoteutnyttelse må samtidig ses i sammenheng med at maksimalkvotene per fartøy var noe lavere i 2026. Lavere maksimalkvote gjør terskelen for å nå 100 prosent lavere. Tallene viser likevel at en større del av de deltakende fartøyene hadde et betydelig fangstnivå, og at fisket var mer konsentrert enn året før. 
Fordelt på lengdegrupper var fartøy under 14 meter den klart største gruppen. I 2026 deltok 392 fartøy i denne gruppen, tilsvarende om lag 72 prosent av alle deltakende fartøy. Gruppen sto også for det største kvantumet, med 3 258 tonn og en førstehåndsverdi på om lag 200 mill. kroner. Sammenlignet med 2025 økte både antall fartøy med fangst over 1 tonn og antall fartøy med full kvoteutnyttelse i denne lengdegruppen.
Fartøy mellom 14 og 20 meter utgjorde 117 fartøy i 2026, mens gruppen 20–28 meter besto av 38 fartøy. Begge disse gruppene hadde noe lavere deltakelse enn året før. Samtidig hadde en stor del av fartøyene i disse gruppene høy kvoteutnyttelse. I gruppen 14–20 meter nådde 75 fartøy full kvoteutnyttelse, mens 26 fartøy gjorde det samme i gruppen 20–28 meter.
tabell 8: oversikt over antall fartøy, med fangstet kvantum, verdi og kvoteutnyttelse, per lengdegruppe for 2026
	Lengde-gruppe
	Antall fartøy
	Antall fartøy 
fangst > 1 tonn
	Kvoteutnyttelse
	Rundvekt Tonn
	Verdi 
1 000 kr

	
	
	
	100 %
	75 – 100 %
	50 – 75 %
	
	

	0 – 14 m
	392
	370
	192
	116
	21
	3 258
	199 970

	14 – 20 m
	117
	116
	75
	27
	6
	1 221
	76 040

	20 – 28 m
	38
	37
	26
	9
	2
	476
	30 038

	Total
	547
	523
	293
	152
	29
	4 955
	306 047


Tabell 9 viser utviklingen i samlet antall fartøy per periode og lengdegruppe, uavhengig av kvoteutnyttelse. Oversikten viser at deltakelsen i 2026 var på nivå med 2025, men klart høyere enn i enkeltperiodene i 2022–2024. Dette henger sammen med at fisket i 2025 og 2026 ble gjennomført som én samlet periode, mens fisket i årene før var delt i to perioder.
tabell 9: oversikt over antall fartøy per lengdegruppe per år, mellom 2022-2026
	Periode
	Antall fartøy totalt
	0 - 14 m
	14 - 20 m
	20 - 28 m

	2026
	547
	392
	117
	38

	2025
	554
	381
	123
	50

	2024 - Periode 2
	223
	168
	42
	12

	2024 - Periode 1
	347
	221
	86
	38

	2023 - Periode 2
	272
	199
	56
	17

	2023 - Periode 1
	339
	213
	83
	39

	2022 - Periode 2
	95
	53
	33
	7

	2022 - Periode 1
	297
	188
	73
	33



I forkant av fisket var det ventet noe høyere deltakelse enn året før. Tallene viser likevel at samlet deltakelse ble marginalt lavere i 2026 enn i 2025. Samtidig var kvoteutnyttelsen sterkere. Flere fartøy hadde fangst over 1 tonn, og flere fisket hele fartøykvoten. Det tyder på at årets kortere sesong ikke først og fremst skyldtes flere deltakende fartøy, men høyere fangstintensitet og høyere målt kvoteutnyttelse blant fartøyene som deltok. Samtidig må økningen i full kvoteutnyttelse tolkes i lys av at maksimalkvotene var noe lavere enn året før. Figur 6 og 7 viser fordelingen av deltakende fartøy per lengdegruppe, både i antall og prosent, for 2026 og 2025.

figur 6: oversikt over lengdegruppefordeling i 2026.	          figur 7: oversikt over lengdegruppefordeling i 2025.


[bookmark: _Toc234414079]Redskapsfordeling
Redskapsfordelingen i 2026 viser at direktefisket i hovedsak ble gjennomført med line og garn. Line var det største enkeltredskapet, med 2 416 tonn, tilsvarende om lag 49 prosent av samlet kvantum. Garn utgjorde 1 976 tonn, eller om lag 40 prosent. Snurrevad sto for 430 tonn, tilsvarende om lag 9 prosent, mens autoline utgjorde en mindre andel med 106 tonn, eller om lag 2 prosent.
Samlet innebærer dette at linebaserte redskap, dersom line og autoline ses under ett, sto for 2 522 tonn, tilsvarende om lag 51 prosent av fangsten. Hovedbildet er dermed nokså likt som i 2025, da line/autoline og garn også var de klart viktigste redskapene i direktefisket. I 2025 ble om lag 49 prosent tatt på line/autoline, 40 prosent på garn og 11 prosent på snurrevad.
tabell 10: oversikt over redskap per lengdegruppe i blåkveitefisket i sesong 2026.
	Lengdegruppe
	Redskap
	Antall fartøy
	Rundvekt tonn
	Verdi mill. NOK
	Rundpris kr/kg

	0 - 14 m
	Line
	269
	2132
	130,08
	61,01

	
	Garn
	119
	1058
	65,69
	62,07

	
	Autoline
	5
	47
	2,93
	62,83

	14 - 20 m
	Garn
	74
	795
	49,62
	62,42

	
	Line
	25
	233
	14,26
	61,14

	
	Snurrevad
	12
	130
	8,39
	64,39

	
	Autoline
	7
	53
	3,19
	59,79

	20 - 28 m
	Snurrevad
	24
	300
	18,74
	62,54

	
	Garn
	9
	123
	7,84
	63,71

	
	Line
	4
	51
	3,22
	63,02

	
	Autoline
	1
	6
	0,43
	70,60



Fordelingen henger også sammen med flåtestrukturen i fisket. Fartøy under 14 meter utgjorde den klart største delen av deltakerne, og denne gruppen hadde størst aktivitet med line og garn. Blant de største fartøyene, fra 20 til 28 meter, var snurrevad det viktigste redskapet målt i kvantum.


Samlet viser redskapsfordelingen at årets fiske i stor grad videreførte mønsteret fra 2025. Line og garn dominerte, mens snurrevad hadde en mer begrenset, men fortsatt tydelig rolle i enkelte lengdegrupper.

figur 8: oversikt over redskapsfordeling gitt kvantum rundvekt tonn for blåkveitefisket 2026

Den geografiske fordelingen viser at hoveddelen av blåkveita ble omsatt i Troms, Vesterålen og Lofoten/Salten. Disse tre sonene sto samlet for 4 673 tonn, tilsvarende om lag 94 prosent av samlet kvantum i direktefisket. Dette er en enda sterkere konsentrasjon enn i 2025-oppsummeringen, der det ble pekt på at nesten 90 prosent av fangsten ble levert til mottak i Troms, Vesterålen og Lofoten.
tabell 11: oversikt over områdefordeling av blåkveitefiske i 2026.
	Sone
	Redskap
	Rundvekt tonn
	Verdi mill. NOK
	Rundpris kr/kg

	ØST-FINNMARK
	Totalt
	132
	7,9
	59,79

	
	Line
	93
	5,6
	60,52

	
	Autoline
	14
	0,7
	47,81

	
	Snurrevad
	14
	0,9
	64,98

	
	Garn
	11
	0,7
	62,00

	VEST-FINNMARK
	Totalt
	82
	5,1
	61,79

	
	Snurrevad
	36
	2,2
	62,40

	
	Line
	30
	1,8
	60,95

	
	Garn
	16
	1,0
	62,00

	TROMS
	Totalt
	2 381
	146,4
	61,49

	
	Line
	1 271
	76,9
	60,52

	
	Garn
	960
	59,8
	62,33

	
	Snurrevad
	97
	6,1
	63,26

	
	Autoline
	44
	2,9
	66,67

	VESTERÅLEN
	Totalt
	1 262
	77,3
	61,25

	
	Line
	712
	43,7
	61,36

	
	Garn
	409
	25,1
	61,39

	
	Snurrevad
	96
	5,8
	59,93

	
	Autoline
	34
	2,1
	62,00

	LOFOTEN/SALTEN
	Totalt
	1 030
	65,0
	63,14

	
	Garn
	554
	34,9
	63,03

	
	Line
	310
	19,5
	62,77

	
	Snurrevad
	146
	9,4
	64,46

	
	Autoline
	10
	0,6
	63,00

	NORD TRØNDELAG

	Totalt
	20
	1,2
	62,00

	
	Garn
	20
	1,2
	62,00

	SØR TRØNDELAG
	Totalt
	43
	2,8
	65,26

	
	Snurrevad
	41
	2,7
	65,27

	
	Garn
	1
	0,1
	65,00

	NORDMØRE
	Totalt
	6
	0,3
	58,04

	
	Garn
	6
	0,3
	58,04




Troms var den klart største sonen i 2026, med 2 381 tonn, en førstehåndsverdi på 146,4 mill. kroner og en gjennomsnittlig rundpris på 61,49 kr/kg. Dette tilsvarte om lag 48 prosent av samlet kvantum. Vesterålen fulgte deretter med 1 262 tonn, eller om lag 25 prosent, mens Lofoten/Salten sto for 1 030 tonn, tilsvarende om lag 21 prosent. I de øvrige sonene var kvantumet betydelig lavere. Øst-Finnmark og Vest-Finnmark sto samlet for 214 tonn, mens Nord-Trøndelag, Sør-Trøndelag og Nordmøre samlet utgjorde under 70 tonn. 
Redskapsbruken varierer noe mellom sonene. I Troms og Vesterålen var line det største redskapet målt i kvantum, mens garn var størst i Lofoten/Salten. Snurrevad hadde størst betydning i enkelte soner og sto blant annet for hoveddelen av kvantumet i Sør-Trøndelag, men utgjorde samlet sett en mindre andel av totalfangsten.
Samlet viser den geografiske fordelingen at landingene i 2026 var sterkt konsentrert til få områder. Troms var det viktigste mottaksområdet, mens Vesterålen og Lofoten/Salten også hadde betydelige kvanta. Dette følger i hovedsak samme mønster som året før.

figur 9: oversikt over områdefordeling av blåkveitefisket i 2026.

2026 – 1. periode	[CELLEOMRÅDE]

46167	46196	2026	2026	30 dager	2025 – 1. periode	[CELLEOMRÅDE]



46168	46265	2025	2025	97 dager	2024 – 1. periode	[CELLEOMRÅDE]


46176	46183	2024	2024	8 dager	2024 – 2. periode	[CELLEOMRÅDE]


46236	46242	2024	2024	7 dager	2023 – 1. periode	[CELLEOMRÅDE]


46171	46188	2023	2023	18 dager	2023 – 2. periode	[CELLEOMRÅDE]


46241	46248	2023	2023	8 dager	2022 – 1. periode	[CELLEOMRÅDE]


46165	46191	2022	2022	27 dager	2022 – 2. periode	[CELLEOMRÅDE]


46242	46246	2022	2022	5 dager	


Totalkvote	
2025	2024	2023	2022	19000	21250	25000	25000	Offisiell fangststatistikk	
2025	2024	2023	2022	20652	22606	27126	27521	
Tonn




2026	22	23	24	25	26	27	28	29	30	31	32	33	34	35	1783.9376999999999	1243.3498999999997	937.30989999999986	768.04200000000014	222.41080000000002	2025	22	23	24	25	26	27	28	29	30	31	32	33	34	35	2055.1024000000007	1165.2378000000001	544.97160000000008	360.83339999999998	104.97250000000001	117.4877	46.425600000000003	50.108900000000006	73.162700000000015	74.853699999999989	131.24690000000001	44.184100000000001	45.636400000000002	89.834299999999985	
Rundvekt Tonn




Størrelse

Rundvekt Tonn	


-1,0 KG	1,0-2,0 KG	2,0+ KG	222	2275	2457	

Tilstand

Salg	

Japankutt	SLMH	Rund	2	102	4849	

2026

Antall Fartøy	
0 - 14 m	14 - 20 m	20 - 28 m	392	117	38	

2025

Antall Fartøy	
0 - 14 m	14 - 20 m	20 - 28 m	381	123	50	

Rundvekt Tonn	



Line	Garn	Snurrevad	Autoline	2416	1976	430	106	

Rundvekt Tonn	



ØST-FINNMARK	VEST-FINNMARK	TROMS	VESTERÅLEN	LOFOTEN/SALTEN	NORD TRØNDELAG	SØR TRØNDELAG	NORDMØRE	132	82	2381	1262	1030	20	43	6	

